มีอาการหูอื้อค่ะ แล้วไปหามา ลองดูดขี้หูดู บอกว่าขี้หูแข็งเลยให้ยามาหยอดค่ะ ตอนดูดออกอาการหูอื้อหายค่ะ แต่พอกลับมาบ้านมาหยอดยา มีอาการหูอื้ออีกค่ะ
สวัสดีค่ะ หูอื้อคือภาวะที่ทำให้การได้ยินลดน้อยลงไป เหมือนมีบางอย่างไปกั้นอยู่บริเวณรูหู หรือได้ยินเสียงหึ่งๆตลอดเวลาเหมือนมีแมลงในหูเป็นภาวะที่อาจจะอันตรายหรือไม่อันตรายก็ได้ ขึ้นกับสาเหตุการหูอื้ออาจมีสาเหตุจาก-อยู่ในทีที่เสียงดังเกินไปติดต่อกันนานๆ-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-มีน้ำอุดตันในรูหู จากการว่ายน้ำ อาบน้ำ-มีขี้หูจำนวนมากอุดตันในรูหู-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-ผลข้างเคียงจากยาฆ่าเชื้อบางชนิด-มีเนื้องอกในหูชั้นในในกรณีนี้อาจเกิดจากขี้หูได้ ซึ่งการใช้ยาหยอดจะช่วยละลายให้ขี้หูออกมาง่ายขึ้น แนะนำให้ใช้ยาหยอดตามที่แพทย์จ่ายต่อไปก่อน หากขี้หูออกมาหมดแล้ว แต่ยังมีอาการหูอื้อ ควรกลับไปตรวจซ้ำเพื่อหาสาเหตุอื่นๆการดูแลตัวเองเบื้องต้น ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง